**Újiráz Községi Önkormányzat Képviselő-testületének**

**4/2014. (V. 09.) önkormányzati rendelete**

**Egyes ingatlanok helyi egyedi védelem alá helyezéséről**

Újiráz Községi Önkormányzat képviselő-testülete az épített környezet alakításáról és védelméről szóló 1997. évi LXXVIII. törvény 57.§ (3) bekezdésében kapott felhatalmazás alapján az építészeti örökség helyi védelmének szakmai szabályairól szóló 66/1999.(VIII.13.) FVM rendeletben foglaltakra is figyelemmel a következőket rendeli el:

**1.§**

1. Újiráz Községi Önkormányzat képviselő-testülete az ingatlan-nyilvántartásban az
	1. Újiráz belterületi 1 helyrajzi számon nyilvántartott ingatlanon található **Újirázi Római Katolikus Templom épületét**,
	2. Újiráz belterületi 5/1 helyrajzi számon nyilvántartott, az Újiráz Szabadság tér 5-6. szám alatti ingatlanon található **Általános Iskola épületét**,
	3. Újiráz belterületi 3. helyrajzi számon nyilvántartott, az Újiráz Szabadság tér 4. szám alatti ingatlanon található **Római Katolikus Plébánia Hivatal** **épületét,**

(az a)-c) pont alattiak a továbbiakban együtt: épületek), valamint

* 1. Újiráz belterületi 2. helyrajzi számon nyilvántartott ingatlanon található **közparkot** (az a)-d) pont alattiak a továbbiakban együtt: ingatlanok)

egyedi védelem alá helyezi és helyileg védetté nyilvánítja.

1. A védetté nyilvánítás célja a helyileg jelentős építészeti emlékek megőrzése károsodásának megelőzése, elhárítása, az eddig bekövetkezett károsodás csökkentése a jelen és jövő nemzedék számára történő megőrzése és fenntartása.
2. Tilos minden olyan tevékenység folytatása, amely az épületek állapotát közvetlen vagy közvetett módon megváltoztatja vagy veszélyezteti. Gondoskodni kell az ingatlanok fennmaradásához szükséges természeti feltételek, így többek között a talajviszonyok és a vízháztartás megőrzéséről.
3. Az ingatlanos és környezet védendő és megőrzendő részei:

a.) Az épületek vonatkozásában

aa.) Az épület tömege, külső megjelenése.

ab.) Tetőidoma.

ac.) Ablakszerkezetek (eredeti).

b.) Az 1. § (1) bekezdése d) pontjában meghatározott ingatlan vonatkozásában a tereket meghatározó fák, cserjék,

(5) Az 1. § (1) bekezdése d) pontjában meghatározott ingatlan felújítása, helyreállítása, csak kertépítés tervezési terv alapján, szaktervező közreműködésével történhet.

**2. §**

A rendelet a kihirdetését követő napon lép hatályba.

Újiráz, 2014. május 09.

 **Furák Károly Dr. Illés-Tóth Zoltán**

 **polgármester jegyző**

Kihirdetési záradék:

A rendelet kihirdetve:

Újiráz, 2014. május 09. **Dr. Illés-Tóth Zoltán**

 **jegyző**